লি ফাংহুই

লি ফাংহুই (, ; জন্ম: ১০ মার্চ ২০০৩) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।

ফাংহুই চীনের হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে রৌপ্য পদক জয়লাভ করেছেন।

প্রারম্ভিক জীবন
লি ফাংহুই ২০০৩ সালের ১০ই মার্চ তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
ফাংহুই চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৮৪.৭৫ পয়েন্ট অর্জন করে সপ্তম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বোচ্চ ৮৬.৫০ পয়েন্ট অর্জন করে পঞ্চম স্থান অধিকার করেছেন।

তথ্যসূত্র

বহিঃসংযোগ



বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা নারী ফ্রিস্টাইল স্কিয়ার
বিষয়শ্রেণী:চীনের অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:২০২৫ শীতকালীন এশিয়ান গেমসের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী
বিষয়শ্রেণী:২০২০ শীতকালীন যুব অলিম্পিকের ফ্রিস্টাইল স্কিয়ার